
1   CHARAKTERISTIKA  MATERSKEJ  ŠKOLY    

Materská škola Bystrická 34, Košice sa nachádza v MČ Pereš. Je elokovaným pracoviskom Materskej školy Nešporova 28 v Košiciach, ktorá  je rozpočtovou organizáciou s právnou subjektivitou a nadobudnutím školského zákona je materská škola (ďalej MŠ) súčasťou školskej sústavy.

Výchovným a vyučovacím jazykom je slovenský jazyk (štátny jazyk).  MŠ poskytuje celodennú výchovu a vzdelávanie deťom od 2 do 6 rokov, deťom s pokračovaním plnenia povinného predprimárneho vzdelávania dieťaťa v materskej škole.  Výchova a vzdelávanie v MŠ je založená na princípe bezplatnosti vzdelania v MŠ jeden rok pred plnením povinnej školskej dochádzky.

Ciele výchovy a vzdelávania vychádzajú zo Štátneho vzdelávacieho programu pre predprimárne vzdelávanie v materských školách, vnútorných a vonkajších podmienok školy. Štátny vzdelávací program pre predprimárne vzdelávanie v materských školách je v platnosti pre všetky deti.
MŠ poskytuje deťom stupeň predprimárneho vzdelania. Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole a ukončuje ho spravidla v školskom roku, v ktorom do 31. augusta dosiahne šiesty rok veku a dosiahne školskú spôsobilosť. Dieťa po absolvovaní posledného ročníka získava osvedčenie  o získaní predprimárneho vzdelávania.

Materská škola dopĺňa rodinnú výchovu o výchovu a  vzdelávanie zamerané na všestranný rozvoj osobnosti dieťaťa, jeho sociálno-emocionálny, fyzický a intelektuálny rozvoj v súlade s individuálnymi a vekovými osobitosťami. Vytvára pre deti stimulujúce prostredie pre ich pohybovú aktivitu, zdravie a zdravý životný štýl. 

2   MATERIÁLNO – TECHNICKÉ  A  PRIESTOROVÉ   

     PODMIENKY

Materská škola je jednotriedna, umiestnená v netypizovanej jednopodlažnej budove typu rodinného domu. Prízemie tvorí vstupná chodba so šatňou pre deti, trieda, ktorá je zároveň herňou a jedálňou, priestory kuchyne, umývarka pre deti a miestnosť pre upratovačku. Na podlaží je umiestnená  spálňa a umývarka pre deti. 

Na poschodí sa nachádza hospodárska časť: riaditeľňa, pracovňa vedúcej školskej jedálne, kabinet učebných pomôcok, sklad archívu a WC pre dospelých. 

V pivničných priestoroch sa nachádza kotolňa, sklad hračiek, sklad zeleniny  a sklad rozličného materiálu školy.

Areál školy a školského dvora je oplotený. Školský dvor je priestranný, s dostatočným množstvom zelene, vybavený pieskoviskom, preliezačkami, hojdačkami, kolesami, drevenou zostavou – domčekmi, kolotočom a detskou šmykľavkou.

Materská škola nie je využívaná na iné účely a nemá prenajaté žiadne priestory.
3   PREVÁDZKA  MATERSKEJ  ŠKOLY                           

Materská škola je v prevádzke v pracovných dňoch v dobe od 7.00 – 16.40 hod.         

Vedúci zamestnanci materskej školy Nešporova 28, Košice :  

Riaditeľ materskej školy:    PaedDr. Marta Hrušková           

konzultačné hodiny:            Po – Št:   od 11.00 do 12.00 hod.  

                                             Pi:          podľa potreby

Zástupkyňa riaditeľky:       Mgr. Mária Schwarz           

Vedúca školskej jedálne:      Mgr. Lucia Mihok
konzultačné hodiny:             Po – Št:    od 7.00 do 8.00 hod.    

                                                         od 13.00 do 15.00 hod.           

                                              Pi:             podľa potreby

Hospodárka:                        Monika Vargová        

konzultačné hodiny:            denne od.7.00 do 9.00 hod.

Poverená učiteľka zastupujúca riaditeľku na elokovanom pracovisku MŠ Bystrická 34, Košice MČ Pereš: Gabriela Šimková.
V súlade s § 1 ods. 4 Vyhlášky č. 541/2021 o materskej škole a § 150 a zákona č. 245/2008 – Školský zákon, v čase letných prázdnin je prevádzka materskej školy prerušená z hygienických dôvodov na 6 týždňov, uskutočňuje sa pravidelne každý školský rok po prvých dvoch týždňoch začiatku letných prázdnin až do ich ukončenia. V letnom období  podľa dispozície riaditeľa materskej školy vykonávajú prevádzkoví zamestnanci upratovanie a dezinfekciu priestorov, pedagogickí a ostatní zamestnanci  podľa plánu dovoleniek čerpajú dovolenku.   

Prerušenie prevádzky oznámi riaditeľ  materskej školy oznamom spravidla 2 mesiace vopred. V čase prerušenia prevádzky môžu deti navštevovať náhradnú materskú školu v Košiciach, podľa potreby zákonných zástupcov detí a dohode s riaditeľom školy sa hlásia do materských škôl podľa pokynov zriaďovateľa mesta Košice. 

Počas vedľajších prázdnin spravidla zostáva MŠ a ŠJ v prevádzke, ak sa na stravovanie prihlási primeraný počet detí a rodičia vopred vyplatia poplatky. 
4   PODMIENKY   PRIJATIA  A DOCHÁDZKA  DIEŤAŤA                  

      DO MATERSKEJ  ŠKOLY  

1. Prijímanie a ukončenie predprimárneho vzdelávania dieťaťa 
Do materskej školy na predprimárne vzdelávanie sa prijímajú deti na základe písomnej žiadosti zákonného zástupcu. Prednostne sa prijímajú deti, ktoré dovŕšili piaty rok veku, deti  s pokračovaním plnenia povinného predprimárneho vzdelávania  Do materskej školy sa prijímajú deti na nasledujúci rok, prípadne aj počas roka. Môžu sa prijímať aj deti so špeciálnymi výchovno-vzdelávacimi potrebami, deti nadané, vo veku spravidla od troch rokov do šiestich rokov. Deti po dovŕšení dvoch rokov veku môžu byť prijaté, ak sú vytvorené vhodné materiálne, personálne a iné potrebné podmienky. Dvojročné deti musia byť bez plienok a cumlíka, mať vytvorené primárne hygienické návyky a sebaobslužné návyky pri stolovaní.

Ostatné podmienky prijímania detí určí riaditeľ po prerokovaní s pedagogickou radou školy a zriaďovateľom. 

Povinné predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole. 

S účinnosťou od 1. januára 2021 je dokladom o získanom predprimárnom stupni vzdelania osvedčenie o získaní predprimárneho vzdelávania, ktoré vydáva materská škola ako doklad potvrdzujúci dosiahnutie určitého stupňa vzdelania – predprimárneho, podľa zákona č. 245/2008 Z.z. § 16 ods. 2 a § 18 ods. 2 a) o výchove a vzdelávaní (školský zákon) a o zmene a doplnení niektorých zákonov.
Predprimárne vzdelávanie je od 1. septembra 2021 povinné pre všetky deti, ktoré dosiahnu päť rokov veku do 31. augusta príslušného školského roka. Zákonný zástupca dieťaťa, ktoré v tomto veku navštevuje materskú školu už nepodáva žiadosť o prijatie dieťaťa do materskej školy, ale dieťa kontinuálne pokračuje v plnení povinného predprimárneho vzdelávania.

Zákonný zástupca dieťaťa podá žiadosť o prijatie dieťaťa do materskej školy prioritne podľa určenej spádovej oblasti v mieste trvalého bydliska dieťaťa alebo podľa uváženia v inej ako spádovej materskej škole. 

Termín a podmienky podávania žiadostí má každá materská škola zverejnené na webovom sídle alebo na verejne dostupnom mieste v priestoroch materskej školy. Spolu so žiadosťou zákonný zástupca predkladá aj potvrdenie o zdravotnej spôsobilosti od lekára, ktorého súčasťou je údaj o povinnom očkovaní dieťaťa. 

V prípade ak sa do materskej školy prijíma dieťa, ktoré má indikované špeciálne výchovno-vzdelávacie potreby, zákonný zástupca predloží potvrdenie o zdravotnej spôsobilosti dieťaťa, odporúčanie všeobecného lekára a vyjadrenie príslušného zariadenia výchovného poradenstva a prevencie.

Žiadosť o prijatie dieťaťa do materskej školy bude môcť rodič podať prostredníctvom portálu eprihlášky, alebo osobne listinou formou (bližžie informácie budú dané na web sídle v určenom termíne podávania prihlášok o prijatie na predprimárne vzdelávanie). Vyžaduje sa, aby žiadosť o prijatie dieťaťa do materskej školy podpísali obaja zákonní zástupcovia ako prejav spoločnej vôle oboch rodičov. 

Vyžaduje sa, aby žiadosť o prijatie dieťaťa do materskej školy podpísali obaja zákonní zástupcovia ako prejav spoločnej vôle oboch rodičov. 

Dieťa, ktoré po dovŕšení šiesteho roka veku nedosiahlo školskú spôsobilosť, riaditeľ materskej školy rozhodne o pokračovaní v plnení povinného predprimárneho vzdelávania v materskej škole so súhlasom zákonného zástupcu. Pokračovanie v plnení povinného predprimárneho vzdelávania sa uplatňuje u detí, u ktorých sa na základe záverov z odborného vyšetrenia preukáže, že pokračovanie v predprimárnom vzdelávaní bude na prospech ich osobnostného rozvoja. 

V prípade, že dieťa má od septembra v nasledujúcom školskom roku plniť povinnú školskú dochádzku v základnej škole, rodič sa s dieťaťom zúčastní zápisu v základnej škole. Ak však na základe odporúčania materskej školy, zariadenia výchovného poradenstva a prevencie alebo všeobecného lekára pre deti a dorast bude dieťa pokračovať v plnení povinného predprimárneho vzdelávania v materskej škole, zákonný zástupca predloží riaditeľovi základnej školy rozhodnutie riaditeľa materskej školy o pokračovaní v plnení povinného predprimárneho vzdelávania.

Zákonní zástupcovia detí, ktorým zdravotný stav neumožňuje plniť povinné predprimárne vzdelávanie v materskej škole môžu požiadať riaditeľa kmeňovej materskej školy o možnosť plnenia povinného predprimárneho vzdelávania individuálnou formou.

Nesplnenie povinnosti zákonného zástupcu prihlásiť dieťa do materskej školy na plnenie povinného predprimárneho vzdelávania a tiež neospravedlnené vynechávanie povinného predprimárneho vzdelávania sa s účinnosťou od 1. septembra 2021 považuje za nedbanie o riadne plnenie povinného predprimárneho vzdelávania.

Rozhodnutie o pokračovaní plnenia povinného predprimárneho vzdelávania vydá riaditeľ na základe 

· písomného súhlasu príslušného zariadenia výchovného poradenstva a prevencie,

· písomného súhlasu všeobecného lekára pre deti a dorast a

· s informovaným súhlasom zákonného zástupcu alebo zástupcu zariadenia,

ktoré predloží zákonný zástupca  riaditeľke MŠ   najneskôr do 15. apríla školského roka. 

Pokiaľ rodič tieto súhlasy k pokračovaniu plnenia povinného predprimárneho vzdelávania nedoloží včas, môže sa stať, že dieťa nebude mať miesto v MŠ vzhľadom na kapacitu. 

O predčasnom ukončení predprimárneho vzdelávania môže riaditeľ rozhodnúť z týchto dôvodov:

a)  sústavné porušovanie školského poriadku zákonným zástupcom dieťaťa, napríklad dva  a viac mesiacov neplatenie poplatkov, pravidelné ignorovanie predkladania potvrdení o zdravotnom stave dieťaťa po chorobe, porušovanie dohodnutého času preberania dieťaťa zo školy  a iné zistenia riaditeľkou,

b) zamlčanie vážneho ochorenia dieťaťa v čase prijímania dieťaťa do školy a v priebehu dochádzky (diagnostikované syndrómy, vážne ochorenia),

c)  nedostatočné zvládanie základných hygienických potrieb dieťaťa (pomočovanie, časté neudržanie stolice, časté odmietanie potravy, nechutenstvo, neprijímanie potravy počas celého dňa),

d)  zníženie adaptačnej schopnosti dieťaťa (psychický stres s následkami, napríklad  zajakávanie, zníženie zdravotného stavu, denný dlhotrvajúci plač, vysoká agresivita voči deťom, nerešpektovanie požiadaviek učiteľov aj po upozornení zákonných zástupcov a pod.), po dohode so zákonným zástupcom dieťaťa.

2. Práva a povinnosti dieťaťa a zákonného zástupcu  (v zmysle §144  školského zákona)          

Práva dieťaťa: 

Dieťa  má právo na vzdelávanie v štátnom jazyku, na výchovu a vzdelávanie v bezpečnom, hygienicky vyhovujúcom prostredí, na organizáciu primeranú jeho veku, schopnostiam, záujmom, zdravotnému stavu a v súlade so zásadami psychohygieny, na individuálny prístup a poskytovanie poradenstva a služieb spojených s výchovou a vzdelávaním, úctu k jeho vierovyznaniu, národnej a etnickej príslušnosti, úctu k svojej osobe, zabezpečenie ochrany proti fyzickému, psychickému a sexuálnemu násiliu.               

Dieťa so zdravotným znevýhodnením má právo na výchovu s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú. Výkonom práv začleneného dieťaťa nemôžu byť obmedzené práva ostatných detí, ktoré sú účastníkmi výchovy a vzdelávania.

Deťom cudzincov s povoleným pobytom na území Slovenskej republiky a deťom žiadateľov o udelenie azylu a Slovákov žijúcich v zahraničí sa poskytuje výchova a vzdelávanie a stravovanie v materskej škole za tých istých podmienok ako občanom Slovenskej republiky.

Povinnosti dieťaťa: 

Dieťa je povinné neobmedzovať svojim konaním práva ostatných osôb zúčastňujúcich sa na výchove a vzdelávaní, chrániť pred poškodením majetok školy, učebné pomôcky, konať tak, aby neohrozovalo zdravie a bezpečnosť svoju i ďalších osôb, ctiť si ľudskú dôstojnosť ostatných detí a zamestnancov školy, rešpektovať pokyny, ktoré sú v súlade  s dobrými mravmi.  

Práva zákonného zástupcu:

Zákonný zástupca má právo žiadať, aby sa v rámci výchovy a vzdelávania v materskej škole poskytovali deťom vedomosti vecne a mnohostranne, v súlade so súčasným poznaním sveta, oboznámiť sa  s  programom materskej školy, byť informovaný o napredovaní a výsledkoch svojho dieťaťa.                 

Povinnosti zákonného zástupcu: 

Zákonný zástupca je povinný oboznámiť sa so Školským poriadkom a dodržiavať jeho podmienky. 
Zákonný zástupca je povinný dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby. 
Informovať školu  o zmene zdravotnej spôsobilosti dieťaťa, jeho zdravotných problémoch, alebo iných závažných okolnostiach, ktoré by mohli mať vplyv na priebeh výchovy a vzdelávania (§ 144 ods. 7 písm. d školského zákona):

· informovať materskú školu o prípadných zdravotných problémoch dieťaťa alebo iných závažných skutočnostiach, ktoré by mohli mať vplyv na priebeh výchovy a vzdelávania dieťaťa, ak tak neurobí, riaditeľ, po zistení okolností negatívne ovplyvňujúcich priebeh výchovy a vzdelávania pristúpi napríklad k tomu, že rozhodne o diagnostickom pobyte dieťaťa, počas ktorého sa overí, či dôjde k zmene formy výchovy a vzdelávania z hľadiska organizácie, rozsahu alebo podmienok, prípadne, že pristúpi (po predchádzajúcom písomnom upozornení zákonného zástupcu) k vydaniu rozhodnutia buď o prerušení dochádzky dieťaťa do materskej školy, alebo o predčasnom ukončení predprimárneho vzdelávania z dôvodu, že materská škola nie je schopná, vzhľadom na svoje podmienky, poskytnúť výchovu a vzdelávanie primerané druhu a stupňa zdravotného znevýhodnenia dieťaťa,

· nahlásiť každé infekčné ochorenie z dôvodu zamedzenia jeho rozšírenia.
Zákonný zástupca je povinný nahlásiť zmenu adresy a telefónneho čísla triednej učiteľke. Nezneužívať telefónne spojenie s učiteľkou na vybavovanie nepodstatných vecí. 

Zákonný zástupca je povinný rešpektovať, že v čase od odovzdania dieťaťa službu konajúcej učiteľke až po prevzatie dieťaťa zákonným zástupcom (alebo ním splnomocnenou osobou) sa komunikácia s dieťaťom uskutočňuje len prostredníctvom príslušnej učiteľky, alebo riaditeľky materskej školy.
Zákonný zástupca je povinný rešpektovať, že počas pobytu v materskej škole dieťa nesmie používať mobilné elektronické zariadenia, prostredníctvom ktorých dochádza k prenosu údajov tretím osobám bez súhlasu osôb, o ktorých sa údaje prenášajú (pedagogických zamestnancov aj nepedagogických zamestnancov materskej školy a detí prijatých do materskej školy) a takisto predmety, ktoré narušujú výchovno-vzdelávací proces, a ktoré sú nevhodné pre  predškolský vek dieťaťa.               
Výkon práv a povinností uvedené v školskom poriadku musia byť v súlade s dobrými mravmi, a že nikto nesmie tieto práva a povinnosti zneužívať na škodu druhého dieťaťa, pretože v súlade s § 145 ods. 1 školského zákona, sa práva ustanovené školským zákonom zaručujú rovnako všetkým deťom v súlade so zásadou rovnakého zaobchádzania vo vzdelávaní ustanovenou zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov.

Materská škola:

· dbá na napĺňanie rodičovských práv a povinností zákonných zástupcov (napríklad počas konania o rozvode a úprave výkonu rodičovských práv a povinností), 

· dbá o riadne napĺňanie rodičovských práv a povinností až do rozhodnutia súdu tak, ako to bolo do podania návrhu na rozvod manželstva a úpravu výkonu rodičovských práv a povinností k dieťaťu (napríklad, že každý rodič má právo priviesť dieťa do materskej školy aj ho z nej vyzdvihnúť),

· zachováva neutralitu, počas prebiehajúceho konania o úprave výkonu rodičovských práv a povinností k dieťaťu vo svojich postojoch a vyjadreniach nestranná, v prípade potreby poskytnú vecne a objektívne stanovisko len súdu, ak si ho od materskej školy písomne vyžiada (obsah tohto písomného hodnotiaceho stanoviska neposkytnú žiadnemu z dotknutých zákonných zástupcov, ani na žiadosť jedného z nich),
· rešpektuje v prípade narušených vzťahov medzi zákonnými zástupcami, len rozhodnutie súdu alebo minimálne predbežné rozhodnutie súdu, ktorého zmyslom je dočasná úprava pomerov zákonných zástupcov vo vzťahu k starostlivosti o dieťa (materská škola bude rešpektovať to, že vykonateľnosť uznesenia o nariadení predbežného opatrenia nie je viazaná na jeho právoplatnosť, pretože toto

      uznesenie sa stáva právoplatné jeho doručením a márnym uplynutím lehoty na 
      podanie odvolania, rešpektuje skutočnosť, že aj napriek nariadeniu predbežného 
      opatrenia rodičovské práva a povinnosti zostávajú zachované,

· v prípade zverenia dieťaťa právoplatným rozhodnutím súdu len jednému zo

zákonných zástupcov, ktorý zastupuje dieťa v bežných veciach, je vhodné poučiť 

rozvedených rodičov o tom, že materská škola bude riešiť všetky záležitosti týkajúce sa dieťaťa výhradne s rodičom, ktorý má dieťa v bežných veciach zastupovať (napr. zabezpečenie krúžkovej činnosti a podobne).
3. Dochádzka dieťaťa do materskej školy

1. Dochádzka do MŠ je celodenná. Kratší spôsob dochádzky zákonný zástupca  dieťaťa dohodne s riaditeľkou školy. 

Dieťa prichádza do MŠ do 8.00 hod a spravidla po 15.00 hod z MŠ odchádza.        

V prípade neskoršieho nástupu dieťaťa do materskej školy, prípadne v priebehu dňa, dohodne zákoný zástupca príchod svojho dieťaťa s učiteľkou tak, aby nenarušil a neobmedzil priebeh činnosti ostatných detí a spôsob stravovania. 
2. Ak zákonný zástupca predpokladá  neprítomnosť dieťaťa dlhú viac ako 30 po sebe nasledujúcich dní z vážnych dôvodov,  písomne požiada riaditeľa školy na príslušnom tlačive o prerušenie dochádzky s uvedením oboch zákonných zástupcov dieťaťa, uvedeným začiatkom a koncom neprítomnosti,  dôvodom neprítomnosti a podáva ju vopred, nie po uplynutí času. 
Najneskôr do 3. dňa pri nástupe dieťaťa do školy, po dlhodobom prerušení dochádzky, zákonný zástupca predloží originál lekárske potvrdenie s uvedeným dátumom zhodujúcim sa so žiadosťou. Riaditeľ MŠ podľa § 28 ods.7 písm. a zákona 245/2008 Z.z. školského zákona rozhodne o prerušení dochádzky dieťaťa a požiada zriaďovateľa - mesto Košice o odpustenie poplatku za dané obdobie. 

3.  Dieťa do školy prichádza čisté a upravené. Odev dieťaťa by mal byť vhodný, voľný a ľahko vyzliekateľný. Obuv má byť pevná, podporujúca správny vývin chodidla (nežiaduce sú kroksy, šľapky, žabky). 

4.  V záujme dieťaťa by mal zákonný zástupca dbať na to, aby dieťa prichádzalo do 

materskej školy pravidelne, pretože iba vtedy môže mať MŠ účinnú pomoc pri jeho telesnom a duševnom vývoji.             

Dôvody na neprijatie dieťaťa do MŠ počas roka, ako prevencia ochrany zdravia ostatných detí:

a) zvýšená teplota, dusivý kašeľ, hnisavý výtok z očí či z nosa, užívanie antibiotík, pomočovanie, vši vo vlasoch, infekčné a prenosné choroby, črevné ťažkosti - hnačka, zvracanie  (Zákon 126/2006 Z.z. o verejnom zdravotníctve),

Poznámka: Učiteľky nesmú podávať deťom žiadne lieky navrhnuté rodičom. 
b) ak dieťa ochorie počas pobytu dieťaťa v MŠ:

· zákonný zástupca je upovedomený telefonicky, a to okamžite, ak ide o príznaky akútneho ochorenia, v prípade výskytu pedikulózy, 
· v prípade úrazu pobytu dieťaťa v materskej je zákonný zástupca upovedomený ihneď telefonicky a ak sa nemôže dostaviť a je potrebný prevoz do nemocnice, volá sa RZP, 
· v prípade dieťaťa s obmedzením vyvolaným zlomeninou, nie je možné zmeniť ani upraviť individuálne pre neho denný program v škole, dieťa v takomto prípade z dôvodu zachovania jeho bezpečnosti nemôže navštevovať materskú školu.
c) Režim ospravedlňovania,, podľa ktorého sa postupuje pri ospravedlňovaní neprítomnosti dieťaťa z dôvodu ochorenia alebo úrazu – referenčná hodnota počtu vymeškaných hodín výchovy a vzdelávania rozhodujúca pre určenie postupu riaditeľa školy,  %144 ods. 16 – 22 školského zákona.

Materská škola oznamuje zákonným zástupcom detí, že pri ospravedlňovaní neprítomnosti dieťaťa plniaceho povinné predprimárne vzdelávanie z dôvodu ochorenia alebo úrazu  postupuje od septembra 2026 v miernejšom režime ospravedlňovania podľa § 144 ods. 16 školského zákona.

Miernejší režim ospravedlňovania, Príloha 2
Ak materská škola postupuje v miernejšom režime ospravedlňovania, potvrdenie od lekára sa nevyžaduje, ak neprítomnosť dieťaťa z dôvodu ochorenia alebo úrazu trvá:

a) najviac 7 po sebe nasledujúcich vyučovacích dní, a zároveň
b) súhrnne počas kalendárneho mesiaca najviac 14 vyučovacích dní, a zároveň
c) súhrnne počas dvoch po sebe nasledujúcich kalendárnych mesiacov najviac 21 vyučovacích dní.

Ak neprítomnosť dieťaťa z dôvodu ochorenia alebo úrazu  presiahne uvedený rozsah vyučovacích dní, materská škola vyžaduje potvrdenie od lekára, Príloha 1  
V prípade, že škola nebude spĺňať referenčnú hodnotu, bude postupovať v prísnejšom režime ospravedlňovania podľa § 144 ods. 12 školského zákona,

Prísnejší režim ospravedlňovania, Príloha 2
Ak materská škola postupuje v prísnejšom režime ospravedlňovania, potvrdenie od lekára sa nevyžaduje, ak neprítomnosť dieťaťa z dôvodu ochorenia alebo úrazu trvá:

a) najviac 7 po sebe nasledujúcich vyučovacích dní, a zároveň
b) súhrnne počas polroka školského roka najviac 21 vyučovacích dní.

Ak neprítomnosť dieťaťa z dôvodu ochorenia alebo úrazu  presiahne uvedený rozsah vyučovacích dní, materská škola vyžaduje potvrdenie od lekára.

Materská škola ospravedlňuje neprítomnosť dieťaťa aj v iných prípadoch, t. j. nielen ak ide o neprítomnosť z dôvodu ochorenia, ale aj z iných dôvodov (rodinných dôvodov, za nepriaznivých poveternostných podmienok, rodinnej dovolenky, kúpeľnej liečby a iné....).
d) 
Ak neprítomnosť dieťaťa, ktoré plní povinné predprimárne vzdelávanie, z dôvodu ochorenia trvá najviac 7 po sebe nasledujúcich vyučovacích dní a súhrnne počas mesiaca najviac 14 vyučovacích dní, neprítomnosť sa ospravedlňuje bez predloženia potvrdenia od lekára, rodič vypisuje: Vyhlásenie rodiča o bezinfekčnosti. Zákonný zástupca týmto vyhlasuje, že si je vedomý/á právnych následkov, ktoré by ho postihli v prípade uvedenia nepravdivých údajov v tomto vyhlásení.

Lehoty uvedené v školskom zákone sa vo vzťahu k materskej škole týkajú len povinného  predprimárneho vzdelávania. Teda, ak ide o dieťa materskej školy, ktoré neplní povinné predprimárne vzdelávanie, vo všeobecnosti sa potvrdenie od lekára nevyžaduje bez ohľadu na dĺžku neprítomnosti dieťaťa, rodič vypisuje: Vyhlásenie rodiča o bezinfekčnosti.
V prípade situácie podľa § 144 ods. 13 školského zákona, znenie:  
Vo výnimočných a osobitne odôvodnených prípadoch škola môže vyžadovať lekárske potvrdenie o chorobe alebo iný doklad potvrdzujúci odôvodnenosť neprítomnosti, najmä pri opakovanej neprítomnosti; to platí aj ak ide o ospravedlňovanie podľa odseku 12 – 17. 
e) ak rodič do 14 dní neoznámi dôvod neprítomnosti dieťaťa, alebo opakovane poruší

školský poriadok školy, riaditeľ po predchádzajúcom upozornení rodiča môže rozhodnúť o ukončení predprimárneho vzdelávania dieťaťa,
f) na prevzatie svojho dieťaťa z MŠ môže zákonný zástupca písomne splnomocniť svoje dieťa staršie ako desať rokov, alebo inú pedagogickým zamestnancom známu osobu, tlačivo: Splnomocnenie zákonného zástupcu na preberanie dieťaťa.     
4.  Úhrada príspevkov za dieťa v materskej škole                          

Školný poplatok 

1. Mestské zastupiteľstvo v Košiciach podľa § 6 zákona č.369/1990 Zb. O obecnom zriadení v znení neskorších predpisov a § 10 ods. 3 písm. b) zákona č.401/1990 Zb. o meste košice v znení neskorších predpisov vydalo Všeobecne záväzné nariadenie (VZN) mesta Košice č. 237 o určení výšky príspevku na čiastočnú úhradu nákladov v školách a školských zariadeniach, ktorých zriaďovateľom je mesto Košice,  kde určuje:

· za pobyt dieťaťa v MŠ prispieva zákonný zástupca mesačne na jedno dieťa  sumou   50,- €, a to aj za jeden deň pobytu v materskej škole.
Tento príspevok zákonný zástupca uhrádza prevodným príkazom alebo poštovou poukážkou za príslušný mesiac do 10. dňa v mesiaci tak, aby 10. dňa bola suma pripísaná na účte MŠ.

2. Príspevok sa neuhrádza, ak sú splnené tieto podmienky :          

     a)  ak má dieťa jeden rok pred plnením povinnej školskej dochádzky,              

     ak zákonný zástupca dieťaťa predloží riaditeľovi materskej školy doklad o tom, že   

     je poberateľom dávky v hmotnej núdzi a príspevkov  k dávke v hmotnej núdzi,  
     c)   ak je dieťa umiestnené v zariadení na základe rozhodnutia súdu.

3.  Príspevok v materskej škole sa odpúšťa v prípade dieťaťa:

  a)  ak má preukázateľne prerušenú dochádzku do materskej školy na viac ako 

   tridsať po sebe nasledujúcich kalendárnych dní z dôvodu choroby alebo       rodinných dôvodov. Zákonný zástupca písomne požiada riaditeľa materskej školy o  

odpustenie príspevku na čiastočnú úhradu nákladov v materskej škole.

Za dané obdobie je zákonný zástupca povinný zaplatiť poplatok a neplatí v ďalšom mesiaci až po obdržaní potvrdenia o odpustení poplatku riaditeľom školy, ktorý posúdi opodstatnenosť žiadosti v súlade s § 4a VZN mesta Košice č. 273 a v zmysle ustanovenia § 28 ods. 7) písmeno a) vydá  zákonnému zástupcovi psomný súhlas alebo nesúhlas na odpustenie príspevku,

b) v čase letných prázdnin sa príspevok odpúšťa iba v prípade, keď dieťa nenavštevovalo materskú školu celý mesiac júl alebo august. V čase vianočných a jarných prázdnin sa odpúšťa pomerná časť príspevku, ak je prerušená prevádzka na škole a dieťa nenavštevuje inú materskú školu,
c)  v čase prerušenia prevádzky materskej školy z dôvodu zvýšenej chorobnosti detí alebo z iných prevádzkových dôvodov zapríčinených zriaďovateľom sa odpúšťa pomerná časť príspevku,

d)  príspevok na mesiac december sa dáva mesiac vopred (november).    

Preplatky a nedoplatky sa riešia individuálne s pani hospodárkou materskej školy.

Poplatok za stravovanie  

1. Zákonný zástupca uhrádza príspevok za celodenné stravovanie dieťaťa v materskej škole prevodným príkazom alebo poštovou poukážkou za príslušný mesiac do 15. dňa v mesiaci vopred + 8,- € réžia za mesiac a každý začatý deň v mesiaci pri odbere stravy.

 2.  Rodič dieťaťa na začiatku školského roka obdrží prihlášku na stravovanie, kde písomne potvrdí akým spôsobom bude uhrádzať stravu svojho dieťaťa.  

3. Výška stravného preplatku a nedoplatku sa automaticky odráta a priráta k 1. dňu v mesiaci. Ročné preplatky a nedoplatky sa prenášajú na ďalší školský rok, deťom odchádzajúcich do 1. ročníka ZŠ sa preplatky vracajú na účet  zákonného zástupcu (po dohode s vedúcou ŠJ MŠ). 

4. Dieťa, ktoré nebude mať finančné prostriedky na svojom stravnom účte, je možnosť, že mu bude odobratá strava, až do pripísania sumy stravného na účet ŠJ, rodič bude na túto skutočnosť vyzvaný vedúcou ŠJ MŠ. 

5. Prihlasovanie na stravu a odhlasovanie zo stravy vykonávajú zákonní zástupcovia  detí  osobne, telefonicky u vedúcej ŠJ MŠ, najneskôr však v daný deň do 8.15 hod.  

Ak sa tak nestane, uhrádza plnú stravnú jednotku, ktorú dieťa obvykle odoberá. Pedagogickí zamestnanci deti nevyhlasujú zo stravy!

Rodičovský poplatok

Zákonný zástupca prispieva dohodnutou čiastkou , ktorá je vo výške 10,- € na jedno dieťa, ak nie je dohodnuté inak, a to na činnosť Rady rodičovského združenia. Tento príspevok sa vypláca poštovou poukážkou, prevodným príkazom, prípadne členovi Rady RZ alebo hospodárke materskej školy za príslušný mesiac osobne v dohodnutom termíne v priestoroch MŠ.                                                                                                           

5   VNÚTORNÁ   ORGANIZÁCIA   MATERSKEJ   ŠKOLY                                

1. Organizácia tried a vekové zloženie detí                                                                            

Prízemie:              1 trieda                       2 – 6  ročné deti                             

Poschodie:            spálňa pre deti             
Výchovno-vzdelávacia činnosť zohľadňuje fyziologické osobitosti jednotlivých vekových skupín detí, je organizovaná tak, aby predchádzala zdravotným rizikám, najmä :    

a) primeranosťou záťaže so zreteľom na individuálne vývojové osobitosti jednotlivých vekových skupín,   

b) uplatňovaním foriem výučby, ktoré podporujú a rozvíjajú telesné a duševné zdravie, vedú k rozvoju individuálnych schopností detí, zvyšujú efektivitu práce a rešpektujú psychický, telesný a sociálny vývoj.                            

2. Prevádzka tried, schádzanie a rozchádzanie detí                                         

· o 7.00 hod - začína prevádzka v materskej škole
· od 7.00 hod - 8.00 hod schádzanie detí

· od 15.00 - 16.40  hod hod rozchádzanie detí 
· o 16.40 hod prevádzka v materskej škole končí 
3. Preberanie detí                             

Dieťa preberá od zákonného zástupcu pedagogický zamestnanec, ktorý zaň zodpovedá od jeho prevzatia, až po jeho odovzdanie zákonnému zástupcovi (prípadne inej splnomocnenej osobe), alebo pedagógovi, ktorý ho v práci vystrieda. Pedagogický zamestnanec je poviný zapísať počet prítomných detí  alebo zmenený zdravotný stav počas pobytu detí v škole do zošita (ranný filter). 

V prípade potreby si pedagógovia odovzdajú informácie o deťoch, ktoré sú potrebné odovzdať zákonným zástupcom. Zákonný zástupca je povinný prevziať svoje dieťa a opustiť materskú školu do 16.40 hod, keď je ukončenie prevádzky MŠ. Zákonní zástupcovia sa po prevzatí svojho dieťaťa ďalej nezdržiavajú v priestoroch budovy MŠ, taktiež v areáli školského dvora. Ak si zákonný zástupca neprevezme dieťa do 16.40 hod, službukonajúci pedagóg zaznamená skutočnosť do bezpečnostného denníka a bude kontaktovať postupne všetky osoby, ktoré majú poverenie na prevzatie dieťaťa. V prípade, ak ani žiadna z poverených osôb neprevezme dieťa, bude materská škola kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobného času zamestnancov.
Službu konajúca učiteľka nesmie odviesť dieťa k sebe domov, ani ho odovzdať inej osobe ako je zákonný zástupca, alebo ním písomne splnomocnená osoba.

V prípade, ak má materská škola podozrenie, že zákonný zástupca opakovane preberá dieťa pod vplyvom alkoholu alebo iných omamných látok, alebo ak sa u dieťaťa prejavia zmeny, nasvedčujúce zanedbávaniu riadnej starostlivosti, bude materská škola po predchádzajúcom písomnom upozornení zákonného zástupcu v rámci všeobecnej oznamovacej povinnosti vyplývajúcej z § 7 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele informovať o tejto skutočnosti príslušný Úrad práce, sociálnych vecí a rodiny, oddelenie sociálnoprávnej ochrany detí a sociálnej kurately.

Odomykanie a uzamykanie budovy

Vchod do budovy a domové zvončeky budú odomknuté v čase od 7.00 – 8.00 hod, cez obed od 11.30 – 12.15 hod a popoludní od 15.00 – 16.40 hod. V čase uzamknutia je k dispozícii školský zvonček na bráne aj na vchodových dverách materskej školy, je nutné počkať, kým príde prevádzkový zamestnanec otvoriť.        

Zákonný zástupca je povinný prísť s dieťaťom do triedy MŠ a odovzdať dieťa službukonajúcej učiteľke. Ak tak neurobí, učiteľka za dieťa nezodpovedá. Po prevzatí dieťaťa zo školského dvora je zákonný zástupca povinný opustiť s dieťaťom školský                                                                                                                                                                                                                                    

dvor s výnimkov aktivít a činností v spolupráci s rodičmi, ktoré sú súčasťou školského vzdelávacieho programu a plánu práce školy.
4.  Kontakt s rodičmi 

Je uskutočňovaný individuálne a stručne pri príchode a odchode detí z MŠ, tiež formou schôdzí RZ, triednych aktívov, informačných dní  alebo oznamov v šatni. Zamestnanci školy sú povinní dodržiavať mlčanlivosť o deťoch. Nepodávajú informácie žiadnym cudzím osobám, iba zákonným zástupcom detí. 
Telefónne čísla zákonných zástupcov sú používané len v prípade súrneho kontaktu, napríklad ochorenie, úraz a iné skutočnosti. V prípade potreby riešenia výchovného problému si rodič môže dohodnúť stretnutie s triednym učiteľom po 16.30 hod. V prípade akéhokoľvek dotazu zákonného zástupcu týkajúceho sa prevádzky, organizácie a výchovno-vzdelávacej činnosti sa môže obrátiť na triedneho učiteľa, zástupcu riaditeľa, riaditeľa slovnou alebo písomnou formou. 
Ohľadom poplatkov kladú otázky na zodpovedných zamestnancov školy (hospodárka MŠ, vedúca ŠJ MŠ).                                                                       

5. Organizácia v šatni                                                                                                                 

Každé dieťa má svoju skrinku označenú značkou, menom, prípadne fotografiou. Pri prezliekaní a odkladaní vecí do skriniek vedú zákonní zástupcovia v spolupráci s pedagógom deti k samostatnosti a poriadkumilovnosti. Do skriniek deťom neodkladajú žiadne potraviny (žuvačky, sladkosti, nahryznuté ovocie, fľaše s vodou a pod.), takisto nepotrebné veci, hračky, šperky. Za poriadok v skrinkách a estetickú úpravu šatne zodpovedajú pedagogickí zamestnanci  príslušnej triedy, za hygienu a uzamknutie šatne po pracovnej dobe prevádzkový zamestnanec. V šatni sa nachádza panel na prezentáciu výtvarných prác, obsah výchovno-vzdelávacej práce detí a informačná tabuľa pre rodičov: Denný poriadok, Školský poriadok a ostatné dôležité oznamy materskej školy pre rodičov.          

6. Organizácia v umyvárni a WC                                                                               

Trieda na prízemí a spálňa na poschodí majú samostatnú umyváreň a WC pre deti. Každé dieťa má vlastný hrebeň, uterák, a to všetko má označené svojou značkou a menom. Za pravidelnú týždennú výmenu uterákov zodpovedá prevádzkový zamestnanec. Za suchú podlahu a hygienu umyvárne zodpovedá určený prevádzkový zamestnanec.

Deti sa v umyvárni zdržiavajú len za prítomnosti učiteľa, ktorý ich učí základným hygienickým návykom a sebaobsluhe. Za celkovú organizáciu pobytu detí v umyvárni, uzatvorenie vody, spláchnutie WC a dodržiavanie príslušných hygienických, zdravotných a bezpečnostných predpisov zodpovedá pedagogický zamestnanec.

7. Organizácia stravovania                                                                                                                   

Jedlo sa deťom podáva v triedach spravidla v tomto čase :                                                     

Desiata:     od     8.30 -  8.40 hod                                         

Obed:        od   11.30 - 11.40 hod                               

 Olovrant:   od  14.30  - 15.00 hod                               

Časový odstup medzi jednotlivými jedlami je najviac 3 hodiny.   

Jedálny lístok je vyvesený k nahliadnutiu pre zákonných zástupcov pri vchode do budovy. Za kvalitu a predpísané množstvo stravy, hygienu a kultúru stolovania zodpovedá vedúca ŠJ MŠ. Jedlo podáva deťom zamestnanec  kuchyne a stará sa aj o hygienu stolov.           

Za organizáciu a výchovný proces stolovania zodpovedajú pedagogickí zamestnanci. Vedú deti k osvojeniu si základných návykov kultúrneho stolovania, v maximálnej                                                                                                                                                                

miere pri tom uplatňujú individuálny prístup k deťom. Počas jedla deti nenásilne usmerňujú, podľa želania zákonných zástupcov aj prikrmujú. Nenútia ich jesť. Podľa vyspelosti detí sa učiteľka rozhodne k podávaniu kompletného príboru. 

Deti najstaršej vekovej kategórie pomáhajú  prestierať stoly a odkladať zo stolov.  
Pitný režim pre deti je v priebehu celého dňa umožnený voľným príjmom tekutín, 
(v triede je džbán a poháre). Za dodržiavanie pitného režimu a pitie hygienicky vyhovujúcim spôsobom v triede  zodpovedajú pedagogickí zamestnanci. Hygienu potrieb pitného režimu zabezpečuje zamestnanec školskej jedálne.

8.  Pobyt detí vonku              

Pobyt detí vonku trvá spravidla 2 hodiny dopoludnia, a to v každom ročnom období.  V teplejších  jarných, jesenných a letných aj popoludní, v závislosti od dĺžky pobytu detí v škole. Pobyt vonku môže byť skrátený, alebo vynechaný pri mimoriadne nepriaznivých meteorologických podmienkach, ktorými sú víchrica, prudký dážď, mráz - nízke teploty pod – 10°C, prípadne pri nadmernom znečistení ovzdušia.                

Počas pobytu detí vonku je pedagóg povinný plniť úlohy a ciele vyplývajúce zo ŠkVP, využíva potrebné učebné pomôcky zakúpené na pobyt vonku, venuje deťom zvýšenú pozornosť, dodržiava požiadavky bezpečnosti a ochrany ich zdravia v zmysle príslušných všeobecne záväzných právnych predpisov a pokynov riaditeľa.

Pitný režim počas pobytu vonku v letnom období je zabezpečený. 
Za dodržiavanie pitného režimu zodpovedajú pedagogickí zamestnanci, za hygienu zamestnanec školskej jedálne.

Prevádzkový zamestnanec zodpovedá za hygienu a čistotu školského dvora, hračiek a pieskovísk. Počas letného obdobia denne polieva, hrabe a čistí pieskovisko. 

Kosenie trávy v areáli školského dvora zabezpečuje hospodárka.

9. Organizácia počas odpočinku                                    

Počas popoludňajšieho odpočinku dbá pedagóg na primerané oblečenie detí (pyžamo) a vedie deti k úprave posteľnej bielizne na ležadlách, ale aj osobnej bielizne na stoličkách. Zabezpečí pravidelné vetranie miestnosti, kde deti odpočívajú, ktoré neohrozí zdravie detí a zabezpečí taktiež tlmenie svetla v miestnosti. Od odpočívajúcich detí neodchádza, individuálne pristupuje k deťom, ktoré nepociťujú potrebu spánku.                      

Zákonní zástupcovia zabezpečujú si pre dieťa vlastnú posteľnú súpravu a čistú vlastnú posteľnú bielizeň, ktorá sa mení (spravidla raz za dva – tri týždne), prípadne skôr v letných mesiacoch, alebo po pomočovaní sa dieťaťa. O výmenu posteľnej bielizne sa stará prevádzkový zamestnanec. Deťom 5 - 6 ročným sa v priebehu školského roka čas odpočinku postupne skracuje a v mesiaci jún odpočívajú krátko aj mimo lehátka.

10. Záujmová činnosť                              

Podľa záujmu zákonných zástupcov detí sa vykonávajú kurzy (napr. cudzí jazyk), ktoré  sa realizujú v priestoroch školy (musí byť však určitý počet detí – 10). Vyučujúci informuje zákonných zástupcov o výučbe a inej činnosti formou nástenky v šatni a preberá zodpovednosť za bezpečnosť detí.                         

Mimoškolské aktivity sú plánované v ročnom pláne a  doprevádzajú deti na ne  zamestnanci školy.  Aktivitu uskutočňujú až po schválení vedením školy.

Osoby, ktoré vykonávajú odbornú činnosť - psychológ, logopéd a krúžkovú činnosť v materskej škole sa riadia internými predpismi materskej školy a pokynmi riaditeľky školy. Svoje osobné veci  si ukladajú do šatne personálu MŠ.

11. Účasť na súťažiach a prehliadkách

Deti sa zúčastnia prehliadok a súťaží organizovaných inou inštitúciou v rámci mesta v sprievode pedagogického zamestnanca, ktorý preberá zodpovednosť za dieťa a predloží informovaný súhlas zákonného zástupcu. 

Poplatky a občerstvenie, prípadne odmenu pre dieťa zabezpečí škola.

12.  Organizovanie školy v prírode, školských výletov, exkurzií a vychádzok

Pobyt  v škole v prírode sa riadi osobitným predpisom, a to Metodickým usmernením o pobyte v škole v prírode, Vyhlášky 541/2021 o materskej škole. 

Materská škola má osobitnú smernicu o organizovaní školských výletov, exkurzií a vychádzok. 
Každá realizácia výletov, exkurzií a vychádzok mimo objekt MŠ, mimo mesta Košice si vyžaduje informovaný súhlas zákonného zástupcu dieťaťa.

V prípade rozvedených zákonných zástupcov, je postačujúci súhlas toho zákonného zástupcu, ktorému je dieťa súdom zverené do výlučne osobnej starostlivosti. 

6   STAROSTLIVOSŤ   O HYGIENU  A  ZDRAVIE  DETÍ                                          

V starostlivosti o zdravie a hygienu detí sa zamestnanci MŠ riadia záväznými právnymi predpismi, najmä § 4 vyhlášky MŠ SR č. 541/2021 o materskej škole., zákonom MŠ SR č. 245/2008 Z.z. o výchove a vzdelávaní, Zákonníkom práce, zákonom NR SR č. 355/2007 Z z. o ochrane, podpore  a rozvoji verejného zdravia, vyhláške MZ SR č. 75/2023 o podrobnostiach o požiadavkách na zariadenia pre deti a mládež, MZ SR č. 533/ 2007 Z.z. o požiadavkách na zariadenia spoločného stravovania, zákonom NR SR č. 124/2006 Z.z. o bezpečnosti a ochrane zdravia pri práci, o postupoch pri pracovných úrazoch, zákonom č. 126/2006 Z .z. o verejnom zdravotníctve, Pracovným poriadkom, internými pokynmi riaditeľa materskej školy. 

V priestoroch školy a školského areálu je prísny zákaz používať alkoholické nápoje a iné psychotropné látky, ako aj prísny zákaz fajčenia v súlade s § 7 ods. 1 písm. c zákona č. 377/ 2004 Z.z. o ochrane nefajčiarov.             

Za dodržiavanie hygienických predpisov v priestoroch MŠ a ochranu zdravia detí zodpovedajú prevádzkoví zamestnanci, a to v rozsahu im určenej pracovnej náplne a podľa Prevádzkového poriadku MŠ a ŠJ MŠ.     
7    PODMIENKY  NA  ZAISTENIE  BEZPEČNOSTI  A  

      OCHRANY  ZDRAVIA  PRI  VÝCHOVE  A  VZDELÁVANÍ

1. Všetci zamestnanci plnia svoje povinnosti tak, aby zabezpečili ochranu životov 
     a zdravia detí v MŠ a svojou činnosťou vytvorili podmienky na ochranu.

 2.  Pri pobyte vonku :

· prevádzkový zamestnanec pred pobytom vonku skontrolujú bezpečnosť   

prostredia školského dvora a záhrady,
· pedagogickí zamestnanci pri pobyte vonku sa v plnom rozsahu venujú deťom,

na prechádzku mimo objektu v zmysle Vyhlášky o materskej škole č. 541/2021.

3.  Pri účasti na aktivite mimo školy triedny učiteľ predloží vedeniu školy písomné zabezpečenie aktivity s poučením o bezpečnosti detí a pedagógov a informovaný súhlas zákonných zástupcov detí.
4. Pedagóg odovzdá dieťa iba zákonnému zástupcovi dieťaťa prípadne inej osobe

na základe písomného splnomocnenia a ak mu je neznáma, túto osobu pri preberaní legitimuje. V prípade súdneho právoplatného rozhodnutia, ktoré zákonný zástupca predloží vedeniu školy sa postupuje podľa dohody s ním.
5. V  zmysle  Dohovoru  o  právach dieťaťa  sú  pedagogickí  zamestnanci  povinní  

zabezpečiť aktívnu ochranu pred sociálno-patologickými javmi, monitorovať   zmeny v správaní detí a v prípade oprávneného podozrenia z fyzického, psychického týrania,  ohrozovania mravného vývinu dieťaťa, bezodkladne riešiť problém v spolupráci s vedením školy, centrom výchovnej a psychologickej prevencie,  kontaktovať príslušný  odbor  sociálnych vecí,  pediatra a príslušné oddelenie PZ.       
6.   V prípade akútneho prenosného ochorenia dieťaťa zabezpečí nad ním dočasný 

dohľad, izoláciu od ostatných detí a bez meškania informuje zákonného zástupcu 

dieťaťa, prípadne sa volá rýcla zdravotná (lekárska) pomoc (RZP, RLP).

7.    V prípade úrazu poskytne prvú pomoc a konzultuje so zdravotníkom školy. Ak je nutné ošetrenie u lekára privolá zákonného zástupcu dieťaťa, ktorý ho doprevádza, prípadne doprevádza dieťa pedagogický zamestnanec. Oznámenie o úraze, ktoré je ošetrené v škole podá rodičovi pedagóg, pri ktorom sa úraz stal a zaeviduje ho do knihy úrazov,  ktorý je v riaditeľni. 

8. V prípade výskytu pedikulózy problém rieši škola, rodič a pediater. Pri akomkoľvek podozrení učiteľa na možný výskyt vší (nepokoj dieťaťa, neprimerané vyrušovanie, nesústredenosť, škrabanie sa, viditeľný výskyt hníd vo vlasovej časti hlavy, za ušami, v spánkovej časti) učiteľ oznámi túto skutočnosť vedeniu školy a zákonnému zástupcovi dieťaťa. Dieťa do príchodu rodiča izoluje. Triedny učiteľ zabezpečí  informovanie ostatných rodičov na nástenke v šatni, že sa vyskytli vši. V kolektívoch tried sa preventívne vykonávajú kontroly vlasov s cieľom zabrániť šíreniu ochorenia v súlade s prevádzkovým poriadkom školy. Opätovný nástup dieťaťa do školy je možný iba po predložení potvrdenia od lekára, že je dieťa zdravé a má čistú hlavu. V prípade väčšieho výskytu vší vedenie školy zabezpečí sprísnenie hygienicko-epidemiologického režimu.  Predmety prichádzajúce do priameho styku s vlasmi (hrebene, kefy) budú ošetrené prípravkom na lezúci hmyz, prípadne namočiť do roztoku s obsahom chlóru. Zabrániť vzájomnému požičiavaniu čiapok a iných pokrývok hlavy.

9.   Do objektu MŠ (budova a školský areál materskej školy) je zákaz vodiť psov.

8   ŠTANDARDY DORŽIAVANIA ZÁKAZU SEGREGÁCIE  
    VO VÝCHOVE A VZDELÁVANÍ

                                              Článok 1 

Všeobecná časť 
Pri dodržiavaní zákazu segregácie vo výchove a vzdelávaní škola a školské zariadenie postupuje podľa Štandardov dodržiavania zákazu segregácie vo výchove a vzdelávaní (ďalej len „Štandardy“), ktoré vydáva MŠVVaM SR a ich znenie je súčasťou dodatku školského poriadku.

Štandardy sú základné pravidlá, princípy a postupy predchádzania a eliminácie segregácie vo výchove a vzdelávaní. Ich uplatňovanie prispieva k dodržiavaniu princípov výchovy a vzdelávania podľa školského zákona v školách a školských zariadeniach. Vychádzajú z ustanovení Dohovoru o právach dieťaťa:

Článok 2 ods. 1: Zabezpečiť práva ustanovené týmto Dohovorom každému dieťaťu nachádzajúcemu sa pod ich jurisdikciou bez akejkoľvek diskriminácie podľa rasy, farby pleti, pohlavia, jazyka, náboženstva, politického alebo iného zmýšľania, národnostného, etnického alebo sociálneho pôvodu, majetku, telesnej alebo duševnej nespôsobilosti, rodu a iného postavenia dieťaťa alebo jeho rodičov alebo zákonných zástupcov.

Článok 2 ods. 2: Urobiť potrebné opatrenia na to, aby bolo dieťa chránené pred všetkými formami diskriminácie alebo trestania, ktoré vyplývajú z postavenia, činnosti, vyjadrených názorov alebo presvedčenia jeho rodičov, zákonných zástupcov alebo členov rodiny.

Článok 3 ods. 1: Záujem dieťaťa musí byť prvoradým hľadiskom pri akejkoľvek činnosti týkajúcej sa detí, nech už uskutočňovanej verejnými alebo súkromnými zariadeniami sociálnej starostlivosti, súdmi, správnymi alebo zákonodarnými orgánmi.

Článok 29 ods. 1: Výchova a vzdelávanie dieťaťa má smerovať k:

a) rozvoju osobnosti dieťaťa, jeho jedinečných daností a duševných a fyzických schopností v ich najvyššej možnej miere;

b) rozvíjaniu úcty k ľudským právam a základným slobodám a k zásadám zakotveným v Charte Organizácie Spojených národov;

c) rozvíjaniu úcty k rodičom, k vlastnej kultúrnej, jazykovej a hodnotovej identite a k hodnotám krajiny, v ktorej dieťa žije i k hodnotám krajiny svojho pôvodu a k iným kultúram

d) príprave dieťaťa na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlaví a priateľstva medzi všetkými národmi, etnickými, národnostnými a náboženskými skupinami a osobami domorodého pôvodu;

e) rozvíjaniu úcty k prírodnému prostrediu.

Štandardy dodržiavania zákazu segregácie sú rozpracovaním a realizáciou praktickej časti Metodickej príručky desegregácie vo výchove a vzdelávaní.
Štandardy v prepojení na metodickú príručku napomáhajú naplneniu princípu „zákazu všetkých foriemdiskriminácie a obzvlášť segregácie“. Segregáciu vo výchove a vzdelávaní definuje školský zákonnasledovne: „konanie alebo opomenutie konania, ktoré je v rozpore so zásadou rovnakého zaobchádzania podľa osobitného predpisu a v dôsledku ktorého dochádza alebo by mohlo dôjsť k priestorovému, organizačnému alebo sociálnemu vylúčeniu skupiny detí a žiakov alebo účastníkov výchovy a vzdelávania alebo k ich oddelenému vzdelávaniu okrem vzdelávania poskytovaného v súlade s medzinárodnou zmluvou, ktorou je SR viazaná pri uplatňovaní práv národnostných menšín na výchovu a vzdelanie v jazyku príslušnej národnostnej menšiny a pri vytváraní podmienok na vzdelávanie detí so zdravotným znevýhodnením alebo nadaním a žiakov so zdravotným znevýhodnením alebo s nadaním so zohľadnením ich vôle a záujmov a vôle a záujmov ich zákonných zástupcov, ak je účasť na takom vzdelávaní voliteľná a zodpovedá úprave podmienok výchovy a vzdelávania podľa tohto zákona, osobitne pre výchovu a vzdelávanie na rovnakom stupni vzdelania.“

Štandardy dodržiavania zákazu segregácie vo výchove a vzdelávaní sa týkajú všetkých oblastí, ktoré upravuje školský poriadok podľa školského zákona (zákon č. 245/2008 Z. z.):

a) výkon práv a povinností žiakov a ich zákonných zástupcov v škole, pravidlá vzájomných vzťahov a vzťahov s pedagogickými zamestnancami a ďalšími zamestnancami školy,

b) prevádzka a vnútorný režim školy,

c) podmienky na zaistenie bezpečnosti a ochrany zdravia detí a žiakov a ich ochrany pred sociálno- patologickými javmi, diskrimináciou alebo násilím,

d) podmienky nakladania s majetkom, ktorý škola alebo školské zariadenie spravuje, ak tak rozhodne zriaďovateľ.

Štandardy dodržiavania zákazu segregácie vo výchove a vzdelávaní definujeme ako Štandardy postojov a hodnôt a Štandardy vyplývajúce z definície segregácie vo výchove a vzdelávaní.
                                                 Článok 2
Štandardy dodržiavania zákazu segregácie vo výchove a vzdelávaní

Štandardy postojov a hodnôt

Základným predpokladom pre úspešné zavedenie štandardov, ktoré zabezpečia proces prevencie, či odstraňovania segregácie vo výchove a vzdelávaní je zásadný posun v oblasti postojového a hodnotového nastavenia, kultivácie verejného diskurzu a medziľudských vzťahov všetkých aktérov vzdelávania, ktorí prichádzajú na pôde škôl do kontaktu so žiakmi a poslucháčmi.

Spoločnosť 21. storočia potrebuje občanov, ktorí majú také hodnoty, postoje, schopnosti, poznanie a kritické myslenie, aby mohli fungovať ako demokratickí a interkultúrne kompetentní občania. Postojové a hodnotové štandardy sú definované na základe kľúčových ukazovateľov (deskriptorov), ktoré boli vytvorené Radou Európy v dokumente Referenčný rámec kompetencií pre demokratickú kultúru.

Deskriptory sú popisy a vysvetlenia týkajúce sa konkrétneho žiadúceho správania všetkých aktérov vo vzdelávaní:

· Zaobchádzať so všetkými ľuďmi bez rozdielu s rešpektom.
· Vyjadrovať úctu všetkým bez rozdielu a vnímať rozmanitosť ako príležitosť a prínos preškolu pri príprave a realizovaní aktivít výchovno-vzdelávacieho procesu.

· Vyjadrovať druhým ľuďom uznanie ako rovnocenným ľudským bytostiam.

· Rešpektovať ľudí rôzneho vierovyznania.

· Rešpektovať ľudí, ktorí majú odlišné politické názory.

· Prejavovať záujem spoznať presvedčenia, hodnoty, tradície a pohľady druhých ľudí na svet.

· Dávať priestor druhým ľuďom na vyjadrenie sa.

· Preukázať prebratie zodpovednosti za svoje skutky.

· Ospravedlniť sa, pokiaľ niekomu ublížim.

· Vyjadrovať vôľu a záujem spolupracovať a pracovať s druhými ľuďmi na presadzovaní spoločných záujmov.

Štandardy vyplývajúce z definície segregácie vo výchove a vzdelávaní:

· Škola pri uplatňovaní Štandardov dodržiavania zákazu segregácie vypracuje Plánuplatňovania Štandardov dodržiavania zákazu segregácie vo výchove a vzdelávaní avyužíva Metodickú príručku desegregácie vo výchove a vzdelávaní vydanú Ministerstvom školstva, vedy, výskumu a športu SR.
a)  Štandardy priestorovej desegregácie:

· Do všetkých priestorov školy určených pre deti je umožnený rovný (nediskriminačný) prístup všetkým deťom. Škola nemá priestory a budovy vyhradené pre jednotlivé skupiny detí vytvorené za účelom ich vylučovania alebo neprípustného oddeľovania na základe ktoréhokoľvek chráneného dôvodu uvedeného v antidiskriminačnom zákone.

· Škola v rámci výchovno-vzdelávacieho procesu využíva priestory, ktoré spĺňajú normystanovené regionálnymi úradmi verejného zdravotníctva, pričom výchovno-vzdelávacíproces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom.

· Ak má škola v jednotlivých vekových kohortách zastúpenie detí rôzneho etnického,národného alebo sociálneho pôvodu, farby pleti alebo iného chráneného dôvodu podľa antidiskriminačného zákona, má vytvorené triedy, v ktorých je vyvážené zastúpenie detí týchto skupín.
b) Štandardy organizačnej desegregácie:

· Škola má nastavenú organizáciu výchovnovzdelávacej činnosti a denný program tak, aby nedochádzalo k vylučovaniu a neprípustnému oddeľovaniu niektorej skupiny detí.

· Všetky skupiny detí školy majú stanovené rovnaké vzdelávacie štandardy, na základe ktorých pedagogickí zamestnanci, odborní zamestnanci a ďalší zamestnanci vytvárajú učebné osnovy školského vzdelávacieho programu. Úpravy je možné realizovať len u detí, ktorým to určuje individuálny vzdelávací program, individuálny učebný plán alebo poskytnuté podporné opatrenia.

· Všetky skupiny detí v majú umožnený rovný prístup k materiálno-technickému vybaveniu, učebným materiálom a iným vzdelávacím pomôckam výchovno-vzdelávacieho procesu prislúchajúcemu danému ročníku alebo stupňu vzdelávania.

· Škola je povinná využiť všetky dostupné prostriedky, nástroje a metódy, aby umožnila prístupku vzdelávaniu v maximálnej miere všetkým skupinám žiakov aj v prípade krízových udalostív škole. Po ukončení krízovej udalosti je škola povinná realizovať príslušné podpornéopatrenia na kompenzáciu prípadných výpadkov vo výchove a vzdelávaní, ktoré nemohlibyťv maximálnej miere riešené počas krízovej situácie.
c) Štandardy sociálnej desegregácie

· Škola využíva potrebné a dostupné podporné opatrenia na podporu sociálneho začlenenia detí a vytváranie pozitívnej podporujúcej sociálnej klímy v škole, ktorá prispievak destigmatizácii a odstraňovaniu stereotypov a predsudkov.

· Škola organizuje a podporuje programy neformálneho vzdelávania a mimoškolské aktivitysmerujúce k vytvoreniu priaznivej sociálnej klímy a interkultúrneho porozumenia v rámci školy, medzi deťmi ako aj rodičmi.

· Škola prijíma, vzdeláva a vychováva všetky skupiny detí podľa platných právnychpredpisov bez vylučovania a neprípustného oddeľovania na základe akéhokoľvek chránenéhodôvodu uvedeného v antidiskriminačnom zákone.

· V škole neexistujú procesy, postupy a usporiadania (ani na úrovni tried), ktoré vylučujú aleboneprípustne oddeľujú skupiny detí na základe akéhokoľvek chráneného dôvodu uvedenéhov antidiskriminačnom zákone.

· Škola umožňuje všetkým skupinám detí, aby sa pre napĺňanie a rozvoj svojho potenciáluzapájali do aktivít a súťaží, ktoré sama organizuje, alebo sú škole sprostredkované, a aktívneich k tomu motivuje a podporuje.

· Škola pri hodnotení detí nekoná diskriminačne len na základe ich príslušnosti k niektorejsociálnej alebo etnickej skupine alebo iného chráneného dôvodu podľa antidiskriminačnéhozákona.

                                                Článok 3
Záverečné ustanovenie
Tento dodatok je platný v plnom rozsahu od 1.februára 2025.

Dodatok je vypracovaný v súlade s/so:

1. Dohovorom o právach dieťaťa (OSN, 1989) In Oznámenie Ministerstva zahraničnýchvecíSlovenskej republiky č. 104/1991 Z. z.
2. Metodickou příručkou  desegregácievovýchove a vzdelávaní (MŠVVaŠ SR, 2023)
3. Školským zákonom 245/2008 Z.z  s účinnosťou od 1.1.2025
4. Antidiskriminačným zákonom  365/2004 Z.z.

      ZÁKAZU SEGREGÁCIE 

1.  Identifikácia a analýza aktuálneho stavu

Materská škola poskytuje deťom stupeň predprimárneho vzdelania. Materská škola dopĺňa rodinnú výchovu o výchovu a  vzdelávanie zamerané na všestranný rozvoj osobnosti dieťaťa, jeho sociálno-emocionálny, fyzický a intelektuálny rozvoj v súlade s individuálnymi a vekovými osobitosťami. Budeme vytvárať pre deti stimulujúce prostredie pre ich pohybovú aktivitu, zdravie a zdravý životný štýl. Deti budú na začiatku roka z rôznych sociálnych, etnických prostredí vyvážene rozdelené do tried, počas školského roka majú rovnaké podmienky na výchovu a vzdelávanie, rovnaký prístup k aktivitám školy, pomôckam, spoločným priestorom. Výchovno-vzdelávacie priestory, priestorové podmienky celej budovy školy budú pravidelne monitorované a hodnotené v spolupráci s pedagogickým asistentom. V prípade potreby sa zabezpečí presun detí aj do iných tried.
Výchovno-vzdelávací proces je v plnej miere nastavený na:

· rozvoj osobnosti dieťaťa, jeho jedinečných daností a duševných a fyzických schopností v ich najvyššej možnej miere,

· rozvíjanie úcty k ľudským právam a základným slobodám,

· rozvíjanie úcty k rodičom, k vlastnej kultúrnej, jazykovej a hodnotovej identite a k hodnotám krajiny,v ktorej dieťa žije i k hodnotám krajiny svojho pôvodu a k iným kultúram,

· vedenie dieťaťa k zodpovednosti, v porozumení, znášanlivosti, rovnosti pohlaví a priateľstva medzi všetkými národmi, etnickými, národnostnými a náboženskými skupinami, 

· rozvíjanie lásky a úcty k prostrediu, v ktorom vyrastajú a žijú, a aj k prírodnému prostrediu. 
2.  Ciele a vízia plánu

Plán je vypracovaný v súlade so Štandardami dodržiavania zákazu segregácie vo výchove a vzdelávaní vydanými Ministerstvom školstva, vedy, výskumu a športu SR. Jeho cieľom je zabezpečiť rovnosť príležitostí pre všetky deti materskej školy bez ohľadu na ich etnický, sociálny, jazykový, náboženský alebo zdravotný status a zabrániť akejkoľvek forme segregácie.

Tieto Štandardy dodržiavania zákazu segregácie vo výchove a vzdelávaní zaväzujú riaditeľa materskej školy a každého pedagogického zamestnanca, ako aj ostatných zamestnancov školy k dodržiavaniu stanovených pravidiel, princípov a postupov, ktorých cieľom je podporiť vytvorenie inkluzívneho prostredia na škole, v ktorej sa každé dieťa bude cítiť príjemne a rovnocenne.
Uplatňovanie Štandardov dodržiavania zákazu segregácie vo výchove a vzdelávaní pre školu 

v zmysle školského zákona  (§ 3 písm. f) znamená zavedenie a dodržiavanie pravidiel, princípov a postupov na predchádzanie segregácie, ako:
· Povinnosť vytvoriť a implementovať opatrenia na zamedzenie segregácie,
· Povinnosť zabezpečiť školenie zamestnancov v tejto oblasti,
· Zodpovednosť riaditeľa školy za systémové opatrenia a ich plnenie.
3.  Štandardy priestorovej a organizačnej a sociálnej desegregácie 

V materskej škole realizujeme výchovno-vzdelávací proces v piatich triedach. Budova materskej školy je jednopodlažná, s pavlačami, spojená s hospodárskou budovou, kde sa nachádza kancelária riaditeľky školy, hospodárky školy a vedúcej ŠJ, kuchyňa a jej sociálne a účelové miestnosti, práčovňa. 

· Do všetkých priestorov školy, určených pre deti je umožnený rovný (nediskriminačný) prístup všetkým deťom. Materská škola nemá priestory a budovy vyhradené pre jednotlivé skupiny detí vytvorené za účelom ich vylučovania alebo neprípustného oddeľovania na základe ktoréhokoľvek chráneného dôvodu uvedeného v zákone. 
· Materská škola v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, a to s rovnakou kvalitou priestorového vybavenia a využívania dostupných pomôcok. 
· Materská škola vytvára klímu, v ktorej je výchovno-vzdelávací proces bohatý na odovzdávanie vedomostí a zručností, čo je prínosom pre ich ďalšie rozvíjanie poznatkov.
V materskej škole zapájame všetky deti do školských aj mimoškolských aktivít, besiedok, súťaží a všetky činnosti organizujeme tak, aby sa podľa možnosti pri ich realizovaní mohli zúčastňovať všetky deti s prihliadnutím na ich vekové a rozvojové osobitosti.

4.  Zodpovedné osoby a časový harmonogram

Zodpovedná osoba:               pedagogický asistent                       

Forma kontroly:                     záznam pre vedenie školy

Opatrenie / Aktivity:                      

1.  Audit priestorových podmienok v budove materskej školy.

     T:  mesačne     Z: pedagogický asistent                       

2. Stretnutia vedenia školy s pedagogickým asistentom /podľa potreby.

    T:  podľa potreby    Z: riaditeľ školy, pedagogický asistent                       

3.  Monitorovanie pedagogického procesu počas školského roka.

     T:  priebežne     Z: riaditeľ školy

4.  Stretnutie pedagogického zboru, kde sa hodnotí priebeh a dopady inkluzívnych opatrení.

      T: štvrťročne     Z: riaditeľ školy a pedagogický zbor

5.  Prípadné riešenie incidentov súvisiacich s diskrimináciou bude zaznamenané s cieľom  zlepšenia prevencie.

     T:  stály    Z: riaditeľ školy

6.  Pri príležitosti osláv a sviatkov  realizovať na pôde materskej školy spoločné besiedky s rodičmi detí .

     T:  podľa plánu    Z:  pedagogický zbor
10   OCHRANA  SPOLOČNÉHO  A  OSOBNÉHO  MAJETKU                                        

Všetky vchody do MŠ sú zaistené bezpečnostnými zámkami. Kľúče od budovy vlastnia poverení zametnanci podľa poverenia riaditeľkou. 

Vstup do budovy je otvorený  v čase 7.00 - 8.00 hod, od 11.30 - 12.15 hod, od 15.00 - 16.40 hod. 

Pri príchode v  inom čase, je možnosť zvoniť školským zvončekom.                                                                                                                                                                                                                                                                      Iný čas príchodu a odchodu dieťaťa počas dňa zákonný zástupca nahlási vopred pedagogickému zamestnancovi v danej triede. Uzamykanie budovy po skončení prevádzky vykonáva službukonajúci zamestnanec školy.                           

Na príchod cudzej osoby, ktorá sa preukáže služobným preukazom, že je  napríklad z magistrátu mesta Košice (ďalej MMK), alebo je zriaďovateľom mesta Košice poverená vykonať návštevu, alebo z Regionálneho ústavu verejného zdravotníctva (ďalej RÚVZ) a podobne, je nutné upozorniť vedenie školy o návšteve osôb. Ak je prítomná riaditeľka, hospodárka MŠ, vedúca jedálne ŠJ MŠ, odprevadiť ich do kancelárie riaditeľky MŠ, hospodárky MŠ, prípadne vedúcej ŠJ MŠ. Venovať sa im bude riaditeľka alebo člen vedenia školy,   prípadne iná poverená  osoba. Inak je v budove školy bez sprievodu zamestnanca MŠ  zakázaný akýkoľvek pohyb cudzej osoby. 

V prípade, že sa cudzia osoba alebo  zákonný zástupca dieťaťa správa násilnícky, alebo spôsobí zranenie človeku je nutné okamžite privolať zástupcu vedenia školy, políciu, prípadne lekára. 

Zamestnancov  zo strediska  služieb škole (ďalej SSŠ MMK), technikov a opravárov sprevádza upratovačka, prípadne  hospodárka a skontroluje vykonané práce. Práce v školskej jedálni kontroluje vedúca ŠJ MŠ. 

Návštevy  rodinných príslušníkov sú dovolené len v súrnych prípadoch. Neznáme osoby nie je dovolené vpúšťať do priestorov školy, ale je potrebné opýtať sa, za kým idú a zavolať  daného zamestnanca ku vchodu  do MŠ. 
Návštevy sa zapisujú do knihy návštev. Mimo prevádzky MŠ sa v budove MŠ môžu zamestnanci pohybovať len so súhlasom riaditeľky MŠ a evidujú sa písomne podľa pokynov riaditeľky  MŠ.                              

Vetranie na prízemí a podlaží sa uskutočňuje denne. Pri odchode z triedy je zamestnanec povinný prekontrolovať uzatvorenie okien.              

Jednotliví zamestnanci zodpovedajú za inventár v rozsahu uvedenom v zmluve o spoločnej hmotnej zodpovednosti, ktorá je so zamestnancom uzatvorená písomne. 
Ďalšie práva a povinnosti súvisiace s ochranou majetku si zamestnanci  plnia v zmysle popisu práce. Osobné veci si odkladajú na určené uzamykateľné miesto (šatňa).  Po príchode do budovy školy a po skončení prevádzky materskej školy službukonajúci zamestnanec všetky priestory skontroluje, zapíše zistený stav do bezpečnostného denníka a budovu uzamkne.                      

11  ZÁVEREČNÉ  USTANOVENIA

1.  Tento školský poriadok je záväzný:

· pre všetkých pedagogických a nepedagogických zamestnancov školy,

· pre deti a zákonných zástupcov detí navštevujúcich Elokované pracovisko Bystrická 34, ako súčasť MŠ Nešporova 28, Košice,
· pre zmluvných partnerov vykonávajúcich výchovno-vzdelávaciu činnosť s deťmi.

2.  Zmeny v školskom poriadku sa zaznamenávajú pomocou doplnkov k školskému poriadku.

3.  Ruší sa školský poriadok na školský rok 20252026. 

Školský poriadok je platný od 01.09.2026

